CELEX: 32020R0972
Language: fi
Date: 2020-07-02 00:00:00
Title: Komission asetus (EU) 2020/972, annettu 2 päivänä heinäkuuta 2020, asetuksen (EU) N:o 1407/2013 muuttamisesta voimassaolon pidentämisen osalta sekä asetuksen (EU) N:o 651/2014 muuttamisesta voimassaolon pidentämisen ja tarvittavien mukautusten osalta (ETA:n kannalta merkityksellinen teksti)

7.7.2020   
               
               
                  FI
               
               
                  Euroopan unionin virallinen lehti
               
               
                  L 215/3
               
            
         KOMISSION ASETUS (EU) 2020/972,
         annettu 2 päivänä heinäkuuta 2020,
         asetuksen (EU) N:o 1407/2013 muuttamisesta voimassaolon pidentämisen osalta sekä asetuksen (EU) N:o 651/2014 muuttamisesta voimassaolon pidentämisen ja tarvittavien mukautusten osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 4 kohdan,
         ottaa huomioon Euroopan unionin toiminnasta tehdyn sopimuksen 107 ja 108 artiklan soveltamisesta tiettyihin valtion monialaisen tuen muotoihin 13 päivänä heinäkuuta 2015 annetun neuvoston asetuksen (EU) 2015/1588 (1) ja erityisesti sen 1 artiklan 1 kohdan a ja b alakohdan sekä 2 artiklan,
         on kuullut neuvoa-antavaa valtiontukikomiteaa,
         sekä katsoo seuraavaa:
         
                     (1)
                  
                  
                     Useiden vuoden 2012 valtiontukiuudistusta koskevan aloitteen osana hyväksyttyjen valtiontukisääntöjen voimassaolon on määrä päättyä vuoden 2020 lopussa. Komission asetusten (EU) N:o 1407/2013 (2) ja (EU) N:o 651/2014 (3) voimassaolo päättyy 31 päivänä joulukuuta 2020.
                  
               
                     (2)
                  
                  
                     Ennustettavuuden ja oikeusvarmuuden takaamiseksi komission olisi valtiontukiuudistusta koskevan aloitteen osana hyväksyttyjen valtiontukisääntöjen mahdollista tulevaa ajantasaistamista valmistellessaan ryhdyttävä toimiin kahdessa vaiheessa.
                  
               
                     (3)
                  
                  
                     Komission olisi ensiksi pidennettävä sellaisten valtiontukisääntöjen soveltamisaikaa, joiden voimassaoloaika muutoin päättyisi vuoden 2020 lopussa. Toiseksi komission olisi arvioitava ”paremman sääntelyn suuntaviivojen” (4) mukaisesti kyseiset säännöt yhdessä valtiontukiuudistusta koskevan aloitteen yhteydessä hyväksyttyjen muiden valtiontukisääntöjen kanssa. Komissio käynnisti näiden sääntöjen arvioinnin 7 päivänä tammikuuta 2019”toimivuustarkastusten” muodossa. Komissio on jo ilmoittanut Euroopan vihreän kehityksen ohjelman (5) ja Euroopan digitaalistrategian yhteydessä aikovansa tarkistaa useita suuntaviivoja vuoden 2021 loppuun mennessä. Komissio päättää tämän perusteella, pidennetäänkö sääntöjen voimassaoloaikaa vai saatetaanko ne ajan tasalle.
                  
               
                     (4)
                  
                  
                     Kun otetaan huomioon toimivuustarkastuksen laajuus ja se, etteivät arviointien tulokset ole käytettävissä ennen vuoden 2020 loppua, ei ole mahdollista tehdä ajoissa vuoden 2020 jälkeisiä valtiontukisääntöjä koskevaa poliittista päätöstä, joka takaisi sidosryhmille vuoden 2020 jälkeen sovellettavia sääntöjä koskevan oikeusvarmuuden ja vakauden. Voimassaoloajan pidentäminen on siis tarpeen, jotta valtiontukisäännöt voidaan arvioida asianmukaisesti ja jäsenvaltioille varmistetaan sääntöjen ennakoitavuus ja vakaus.
                  
               
                     (5)
                  
                  
                     Asetusten (EU) N:o 1407/2013 ja (EU) N:o 651/2014 voimassaoloaikaa olisi siis pidennettävä kolmella vuodella 31 päivään joulukuuta 2023 saakka.
                  
               
                     (6)
                  
                  
                     Sen vuoksi asetuksia (EU) N:o 1407/2013 ja (EU) N:o 651/2014 olisi muutettava.
                  
               
                     (7)
                  
                  
                     Komission asetuksen (EU) N:o 651/2014 soveltamisajan pidentämisen seurauksena jotkin jäsenvaltiot saattavat haluta jatkaa sellaisten tukitoimenpiteiden voimassaoloa, joille on myönnetty poikkeus mainitun asetuksen nojalla ja joista on esitetty yhteenvetotiedot asetuksen 11 artiklan a kohdan mukaisesti. Avoimuuden varmistamiseksi jäsenvaltioiden olisi annettava komissiolle tiedoksi kyseisten toimenpiteiden voimassaolon jatkamista koskevat ajan tasalle saatetut yhteenvetotiedot.
                  
               
                     (8)
                  
                  
                     Asetuksen (EU) N:o 651/2014 III luvun 1 jakson (lukuun ottamatta 15 artiklaa), 2, 3, 4 ja 7 jakson (lukuun ottamatta 44 artiklaa) sekä 10 jakson mukaisille ohjelmille, joiden keskimääräinen vuotuinen valtiontukibudjetti on yli 150 miljoonaa euroa, joille on myönnetty poikkeus yli kuuden kuukauden ajaksi komission päätöksen mukaisesti ja joita kyseiset jäsenvaltiot haluavat jatkaa 31 päivän joulukuuta 2020 jälkeen, olisi edelleen myönnettävä poikkeus 31 päivään joulukuuta 2023 saakka edellyttäen, että jäsenvaltiot ovat toimittaneet komissiolle ajan tasalle saatetut yhteenvetotiedot ja toimittaneet komission hyväksymän arviointisuunnitelman mukaisesti laaditun lopullisen arviointiraportin.
                  
               
                     (9)
                  
                  
                     Covid-19-epidemian taloudelliset ja rahoitukselliset seuraukset yrityksille huomioon ottaen sekä johdonmukaisuuden varmistamiseksi komission yleisten politiikkatoimien kanssa erityisesti vuosina 2020–2021 asetusta (EU) N:o 651/2014 olisi muutettava. Erityisesti yritysten, joista covid-19-epidemian vuoksi on tullut vaikeuksissa olevia yrityksiä, olisi pysyttävä asetuksen (EU) N:o 651/2014 nojalla tukikelpoisina rajoitetun ajan. Samoin yritysten, jotka ovat joutuneet lomauttamaan tai irtisanomaan henkilöstöä covid-19-epidemian vuoksi, ei pitäisi katsoa rikkoneen ennen 31 päivää joulukuuta 2019 annettuja siirtämistä koskevia sitoumuksia aluetukea saadessaan. Kyseisiä poikkeussäännöksiä olisi sovellettava rajoitetun ajan 1 päivästä tammikuuta 2020 alkaen 30 päivään kesäkuuta 2021 saakka.
                  
               
                     (10)
                  
                  
                     Sen vuoksi asetuksia (EU) N:o 1407/2013 ja (EU) N:o 651/2014 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) N:o 1407/2013 8 artiklan toinen kohta seuraavasti:
            
               ”Sitä sovelletaan 31 päivään joulukuuta 2023.”
            
         
         
            2 artikla
            Muutetaan asetus (EU) N:o 651/2014 seuraavasti:
            
                        1)
                     
                     
                        Muutetaan 1 artikla seuraavasti:
                        
                                    1)
                                 
                                 
                                    korvataan 2 kohdan a alakohta seuraavasti:
                                    
                                                ”a)
                                             
                                             
                                                tämän asetuksen III luvun 1 jakson (lukuun ottamatta 15 artiklaa), 2, 3, 4 ja 7 jakson (lukuun ottamatta 44 artiklaa) sekä 10 jakson mukaiset ohjelmat, jos keskimääräinen vuotuinen valtiontukibudjetti on yli 150 miljoonaa euroa, kuuden kuukauden jälkeen niiden voimaantulosta. Komissio voi päättää, että tämän asetuksen soveltamista tällaisiin tukiohjelmiin jatketaan pitempään, arvioituaan asiaankuuluvan arviointisuunnitelman, jonka jäsenvaltio on ilmoittanut komissiolle 20 työpäivän kuluessa ohjelman voimaantulosta. Jos komissio on jo jatkanut tämän asetuksen soveltamista ensimmäisen kuuden kuukauden jälkeen tällaisten ohjelmien osalta, jäsenvaltiot voivat päättää jatkaa näitä ohjelmia tämän asetuksen soveltamisajan loppuun saakka edellyttäen, että asianomainen jäsenvaltio on toimittanut arviointikertomuksen komission hyväksymän arviointisuunnitelman mukaisesti. Tämän asetuksen nojalla myönnetyn aluetuen myöntämistä voidaan kuitenkin poikkeuksellisesti jatkaa asianomaisten aluetukikarttojen voimassaoloajan päättymiseen saakka;”
                                             
                                          
                              
                                    2)
                                 
                                 
                                    korvataan 4 kohdan c alakohta seuraavasti:
                                    
                                                ”c)
                                             
                                             
                                                tuki vaikeuksissa oleville yrityksille, lukuun ottamatta tukiohjelmia tiettyjen luonnonmullistusten aiheuttaman vahingon korvaamiseksi, käynnistystukiohjelmia ja alueellisia toimintatukiohjelmia, jos kyseisissä tukiohjelmissa ei kohdella vaikeuksissa olevia yrityksiä muita yrityksiä suotuisammin. Tätä asetusta sovelletaan kuitenkin poikkeuksellisesti yrityksiin, jotka eivät olleet vaikeuksissa 31 päivänä joulukuuta 2019, mutta joista tuli vaikeuksissa olevia yrityksiä 1 päivän tammikuuta 2020 ja 30 päivän kesäkuuta 2021 välisenä aikana.”
                                             
                                          
                              
                  
                        2)
                     
                     
                        Korvataan 2 artiklan 27 kohta seuraavasti:
                        
                                    ”27)
                                 
                                 
                                    ’tukialueilla’ tarkoitetaan perussopimuksen 107 artiklan 3 kohdan a ja c alakohtaa soveltaen kaudeksi 1.7.2014–31.12.2021 hyväksytyssä aluetukikartassa nimettyjä alueita 31 päivään joulukuuta 2021 saakka myönnetyn aluetuen osalta ja perussopimuksen 107 artiklan 3 kohdan a ja c alakohtaa soveltaen kaudeksi 1.1.2022–31.12.2027 hyväksytyssä aluetukikartassa nimettyjä alueita 31 päivän joulukuuta 2021 jälkeen myönnetyn aluetuen osalta;”
                                 
                              
                  
                        3.
                     
                     
                        Korvataan 11 artikla seuraavasti:
                        
                           ”11 artikla
                           
                           Raportointi
                           
                              1.   Jäsenvaltioiden, tai Euroopan alueellisen yhteistyön hankkeille myönnetyn tuen tapauksessa vaihtoehtoisesti sen jäsenvaltion, jossa asetuksen (EU) N:o 1299/2013 21 artiklassa tarkoitettu hallintoviranomainen sijaitsee, on toimitettava komissiolle
                              
                                          a)
                                       
                                       
                                          komission sähköisen ilmoitusjärjestelmän kautta liitteessä II olevan mallin mukainen vakiomuotoinen yhteenveto jokaisesta tämän asetuksen nojalla poikkeuksen saaneesta tukitoimenpiteestä ja linkki tukitoimenpiteen koko tekstiin, mukaan lukien sen muutokset, 20 työpäivän kuluessa tukitoimenpiteen voimaantulosta;
                                       
                                    
                                          b)
                                       
                                       
                                          komission asetuksen (EY) N:o 794/2004 (*1) mukainen sähköisessä muodossa oleva vuosikertomus tämän asetuksen soveltamisesta; vuosikertomuksen on sisällettävä asetuksessa (EY) N:o 794/2004 mainitut tiedot kultakin kokonaiselta vuodelta tai sen osalta, jonka aikana tätä asetusta sovelletaan.
                                       
                                    
                           
                              2.   Jos jäsenvaltio sen seurauksena, että tämän asetuksen soveltamisaikaa on jatkettu 31 päivään joulukuuta 2023 komission asetuksella (EU) 2020/972 (*2), aikoo jatkaa toimenpiteitä, joista on toimitettu komissiolle yhteenveto tämän artiklan 1 kohdan mukaisesti, kyseisen jäsenvaltion on saatettava tämä yhteenveto ajan tasalle näiden toimenpiteiden jatkamisen osalta ja annettava komissiolle tiedoksi ajan tasalle saatetut yhteenvetotiedot 20 työpäivän kuluessa sen säädöksen voimaantulosta, jolla kyseistä jäsenvaltion toimenpidettä jatketaan.
                           
                        
                        
                           (*1)  Komission asetus (EY) N:o 794/2004, annettu 21 päivänä huhtikuuta 2004, Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä annetun neuvoston asetuksen (EU) 2015/1589 täytäntöönpanosta (EUVL L 140, 30.4.2004, s. 1)."
                        
                        
                           (*2)  Komission asetus (EU) 2020/972, annettu 2 päivänä heinäkuuta 2020, asetuksen (EU) N:o 1407/2013 muuttamisesta voimassaolon pidentämisen osalta sekä asetuksen (EU) N:o 651/2014 muuttamisesta voimassaolon pidentämisen ja tarvittavien mukautusten osalta (EUVL L 215, 7.7.2020, s. 3).”"
                        
                     
                  
                        4.
                     
                     
                        Lisätään 14 artiklan 16 kohtaan virke seuraavasti:
                        ”Ennen 31 päivää joulukuuta 2019 tehtyjen sitoumusten osalta tämän asetuksen 2 artiklan 61a kohdassa tarkoitettuna siirtämisenä ei pidetä työpaikkojen menetystä samassa tai samankaltaisessa toiminnassa jossakin tuensaajan alkuperäisessä toimipaikassa ETA-alueella 1 päivän tammikuuta 2020 ja 30 päivän kesäkuuta 2021 välisenä aikana.”
                     
                  
                        5.
                     
                     
                        Korvataan 59 artiklan toinen kohta seuraavasti:
                        ”Sitä sovelletaan 31 päivään joulukuuta 2023.”
                     
                  
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 248, 24.9.2015, s. 1.
         
            (2)  Komission asetus (EU) N:o 1407/2013, annettu 18 päivänä joulukuuta 2013, Euroopan unionin toiminnasta tehdyn sopimuksen 107 ja 108 artiklan soveltamisesta vähämerkityksiseen tukeen (EUVL L 352, 24.12.2013, s. 1).
         
            (3)  Komission asetus (EU) N:o 651/2014, annettu 17 päivänä kesäkuuta 2014, tiettyjen tukimuotojen toteamisesta sisämarkkinoille soveltuviksi perussopimuksen 107 ja 108 artiklan mukaisesti (EUVL L 187, 26.6.2014, s. 1).
         
            (4)  Komission yksiköiden valmisteluasiakirja paremman sääntelyn suuntaviivoista, Better Regulation Guidelines, 7.7.2017 (SWD(2017) 350).
         
            (5)  Komission tiedonanto Euroopan parlamentille, Eurooppa-neuvostolle, neuvostolle, Euroopan talous- ja sosiaalikomitealle ja alueiden komitealle – Euroopan vihreän kehityksen ohjelma (COM(2019) 640 final).